กกท. เล็งของบ 3 พันล้าน สร้างศูนย์ฝึกกีฬาแห่งชาติ
กกท.เตรียมเสนอของบ 3,000 ล้านบาท ไปยังคณะรัฐมนตรี ในปีงบประมาณ พ.ศ.2561 เพื่อนำไปสร้างศูนย์ฝึกกีฬาแห่งชาติ และสถาบันวิทยาศาสตร์การกีฬา ภายในสนามกีฬาหัวหมาก ซึ่งจะใช้พื้นที่ของศูนย์ฝึกกีฬาในร่ม แล้วต่อเติมขึ้นไป 8 ชั้น หลังจากบอร์ด กกท. อนุมัติเรื่องนี้ในเบื้องต้นไปเรียบร้อย ณัฐวุฒิ เรืองเวส รองผู้ว่าการ กกท. ย้ำชัด ประโยชน์ที่จะได้มีมากมายมหาศาล,ความคืบหน้าการสร้างศูนย์ฝึกกีฬาแห่งชาติ ที่การกีฬาแห่งประเทศไทย (กกท.) หัวหมาก ล่าสุด นายณัฐวุฒิ เรืองเวส รองผู้ว่าการการกีฬาแห่งประเทศ ไทย (กกท.) ฝ่ายกีฬาเป็นเลิศและวิทยาศาสตร์การกีฬา เปิดเผยว่า ตอนนี้แผนงานและงบประมาณที่ขอไว้ 3,000 ล้านบาท ในการก่อสร้างตัวตึกนั้น ได้รับการอนุมัติจากการคณะกรรมการการกีฬาแห่งประเทศไทย (บอร์ด กกท.) เรียบร้อยแล้ว อย่างไรก็ตาม จะต้องนำเสนอของบประมาณกับทางคณะรัฐมนตรีอีกครั้งในปีงบประมาณ พ.ศ.2561 ต่อไป,ทั้งนี้ ตามที่กรรมาธิการขับเคลื่อนการปฏิรูปประเทศด้านกีฬา ได้มีข้อเสนอแนะให้มีการยกระดับศูนย์วิทยาศาสตร์การกีฬาของ กกท. เป็นสถาบันวิทยาศาสตร์การกีฬาแห่งชาติ ซึ่งถ้ายกระดับแล้วจะนำเอาสถาบันวิทยาศาสตร์การกีฬาเข้ามาควบรวมกับศูนย์ฝึกกีฬาแห่งชาติแห่งใหม่ ที่กำลังจะก่อตั้ง โดยจะมีศูนย์วิจัยทางการกีฬา มีเทคโนโลยีระดับสูงทางการกีฬาอยู่ในที่เดียวกัน ตามรูปแบบเดียวกับที่สถาบันวิทยาศาสตร์การกีฬาของญี่ปุ่นได้ทำเป็นต้นแบบไว้แล้ว,รองผู้ว่าการ กกท. กล่าวต่อว่า การสร้างศูนย์ฝึกกีฬาแห่งชาติใหม่นี้ จะสร้างประโยชน์ให้นักกีฬาอย่างมาก โดยเฉพาะนักกีฬาทีมชาติไทยที่จะได้ใช้เทคโนโลยีใหม่ๆ ทางการกีฬา การวิจัยทางด้านร่างกายและการฝึกซ้อม ซึ่งจะทำให้มีความเข้าใจถึงประสิทธิ-ภาพของแต่ละคนได้มากขึ้น อย่างไรก็ตาม งบ 3,000 ล้านบาทที่จะใช้นั้น ยังเป็นแค่การสร้างตัวอาคาร แต่เทคโนโลยีอื่นๆ จะต้องมีการขอเพิ่มเติมอีกในอนาคต โดยจะใช้พื้นที่ของศูนย์ฝึกกีฬาในร่ม กกท.หัวหมาก แล้วต่อเติมขึ้นไป 8 ชั้น โดยต้องใช้ระยะเวลาในการก่อสร้างรวม 2 ปี.
กกท.เตรียมเสนอของบ 3,000 ล้านบาท ไปยังคณะรัฐมนตรี ในปีงบประมาณ พ.ศ.2561 เพื่อนำไปสร้างศูนย์ฝึกกีฬาแห่งชาติ และสถาบันวิทยาศาสตร์การกีฬา ภายในสนามกีฬาหัวหมาก ด้านรองผู้ว่าการ กกท. ย้ำชัด ประโยชน์ที่จะได้มีมากมายมหาศาล
ณัฐวุฒิ เรืองเวส,กกท.,การกีฬาแห่งประเทศไทย,ศูนย์ฝึกกีฬาแห่งชาติ,บอร์ด กกท.